b'\n_START_ARTICLE_\nCerkev sv. Helene, Perto\xc4\x8da\n_START_SECTION_\nIz cerkvene zgodovine\n_START_PARAGRAPH_\nV pisnem viru, ki ga je na\xc5\xa1el kanonik Franc Ivanoci, pi\xc5\xa1e, da je bila za \xc4\x8dasa vladanja kralja Ludvika I. leta 1364 s pomo\xc4\x8djo bogatej\xc5\xa1e gospode zgrajena cerkev v Perto\xc4\x8di. Leta 1698 pa vizitacijski zapisnik navaja, da je na hrib\xc4\x8dku postavljena cerkev v \xc4\x8dast sveti Heleni. Zgrajena je iz dveh delov. Na vzhodni strani je prednji - starej\xc5\xa1i, drugi, ki je na zahodni strani pa je dodan pozneje. Vizitacijski zapisnik iz leta 1756 pa opisuje opremo tedanje cerkve. Imela je tri oltarje. Sveta Helena s kri\xc5\xbeem je bila naslikana na glavnem. Na desni strani je bil oltar Svete Trojice, na levi pa bla\xc5\xbeene Device Marije._NEWLINE_V letih 1600\xe2\x80\x931680 so perto\xc5\xa1ko cerkev upravljali evangeli\xc4\x8dani.\n_START_SECTION_\nZgradba prvotne cerkve\n_START_PARAGRAPH_\nPred sedanjo je bila cerkev iz leta 1963. Zakristijo je imela na severni evangelijski strani. Vhod v njo je bil od zunaj, iz nje pa v cerkev in na pri\xc5\xbenico. Imela je glavni oltar s kipom svete Helene, lesen gotski oltarni nastavek, sveti\xc5\xa1\xc4\x8de pa je lo\xc4\x8dila od ladje lesena obhajilna miza. V sveti\xc5\xa1\xc4\x8du so bila tri gotska okna. Na koru so bile orgle, bolj igralnik, ker so bile pi\xc5\xa1\xc4\x8dali na obeh straneh kora na traverzah obe\xc5\xa1ene na steno. V zvoniku so bili trije bronasti zvonovi in tudi stolpna ura, ki jo je 1948 naredil Anton Mari\xc4\x8d iz Ropo\xc4\x8de. 18. maja 1959, ko je Perto\xc4\x8da dobila elektri\xc4\x8dno razsvetljavo, je bila le-ta speljana tudi v cerkev in v \xc5\xbeupni\xc5\xa1\xc4\x8de. Leta 1947 je bila poslikana notranjost cerkve, naslednje leto pa je bil ometan zvonik in prenovljena notranj\xc5\xa1\xc4\x8dina cerkve.\n_START_SECTION_\nZidava sedanje cerkve\n_START_PARAGRAPH_\nZa zidavo nove cerkve so bili narejeni trije na\xc4\x8drti. Tretjega je naredil vi\xc5\xa1ji gradbeni tehnik Jo\xc5\xbee Po\xc5\xbeauko iz Maribora. Od prej\xc5\xa1nje cerkve sta ostala zvonik in prezbiterij kot tudi stranska kapela.  _NEWLINE_Verniki perto\xc5\xa1ke \xc5\xbeupnije so cerkev za\xc4\x8deli graditi 6. avgusta 1963. leta. \xc5\xbde 1. decembra istega leta je bila v novi cerkvi Bo\xc5\xbeja slu\xc5\xbeba. Z deli so nadaljevali v naslednjem letu in toliko uredili notranj\xc5\xa1\xc4\x8dino, da je mariborski \xc5\xa1kof 30. julija 1964 cerkev blagoslovil. Pred blagoslovitvijo je bila cerkev znotraj ometana s polj\xc4\x8danskim peskom, pozneje tudi znotraj z ravno takim belim ometom. Ta dan je bila tudi sveta birma. Cerkev svete Helene so gradili Perto\xc4\x8dani, Ve\xc4\x8deslav\xc4\x8dani, Ropo\xc4\x8dani, Kra\xc5\xa1\xc4\x8dani, Gerlin\xc4\x8dani in drugi.\n_START_SECTION_\nOpremljanje cerkve\n_START_PARAGRAPH_\nV sedanji cerkvi ni mno\xc5\xbeice kipov, klasi\xc4\x8den oltar je le v prezbiteriju prej\xc5\xa1nje cerkvice, zdaj kapele. Daritveni oltar, ki je v prezbiterju, je obrnjem proti ljudstvu. V ospredju je hrastov kri\xc5\xbe, ob kri\xc5\xbeu je kip svete Helene, farne za\xc5\xa1\xc4\x8ditnice. Ta ka\xc5\xbee z eno roko na kri\xc5\xbe, z drugo pa na tabernakelj. Na perto\xc5\xa1kem cerkvenem kri\xc5\xbeu ni Kri\xc5\xbeanega. Pojasnilo je: Kadar je navzo\xc4\x8d Kristus, \xc5\xbeivi Kristus, ni nujen njegov kip. In v tabernaklju na desni strani kri\xc5\xbea je Jezus \xc5\xbeiv. Nove so tudi orgle. Izdelal jih je mojster Franc Jenko iz \xc5\xa0entvida pri Ljubljani. Imajo dva manuala in 15 pojo\xc4\x8dih registrov. V cerkvi pa so tudi vitra\xc5\xbei._NEWLINE_V 1992. letu so uredili nagrobnik v obliki marmornate ma\xc5\xa1ne knjige, vanjo pa so vklesana imena umrli \xc5\xbeupnikov: \xc5\xa0tefana Verena, Jano\xc5\xa1a Bagarija, \xc5\xa0tefana Varge, \xc5\xa0tefana Tratnjeka. Pravtako 1992. leta so izolirali temelje starega zvonika, potem pa temeljito popravili ostre\xc5\xa1je in na njem zamenjali dotrajano plo\xc4\x8devino z bakreno. Obnovili so kapele v Ve\xc4\x8deslavcih, Gerlincih, Ropo\xc4\x8di, Kra\xc5\xa1\xc4\x8dih in druga verska znamenja. \xc5\xbdupljani so poskrbeli \xc5\xa1e za \xc5\xbeupni\xc5\xa1\xc4\x8de. Uredili so ga v nekdanji osnovni \xc5\xa1oli, sedanji \xc5\xbeupnik pa ga je lepo opremil. V \xc5\xbeupni\xc5\xa1\xc4\x8du je urejena tudi verou\xc4\x8dna u\xc4\x8dilnica.\n_START_SECTION_\nArhitektura\n_START_PARAGRAPH_\nOriginalni gotski cerkvi iz 16. stoletja so v \xc5\xa1estdesetih letih 20. stoletja podrli ladjo in zgradili novo v stilu stanovanjske arhitekture. V gotski arhitekturi sta ohranjena le prezbiterij in zvonik.'